ПРОТОКОЛ № 28
от заседанието на Комисия „Международна дейност” на ВСС, 
проведено на 01.07.2015 г.

	Днес, 01.07.2015 г., сряда, от 11.10 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова
				       Михаил Кожарев 
				       Милка Итова  - отсъства

	На заседанието присъства експертният сътрудник на комисията: Христина Тодорова – директор на дирекция „Международна дейност” и  Руслана Вълчева – старши експерт в дирекция „Международна дейност”.

ДНЕВЕН РЕД:

1. ОТНОСНО: Информация по движението на делата с особен обществен интерес към 17.06.2015 г., предоставена от Румен Митев - началник отдел "Статистически анализ и обработка на данни” в АВСС.

Комисия „Международна дейност”
Р Е Ш И:

1.1 Обсъжда предоставената информация по движението на делата с особен обществен интерес към 17.06.2015 г. с участието на Румен Митев - началник отдел "Статистически анализ и обработка на данни” в АВСС.
1.2 ДА СЕ ИЗПРАТИ писмо до Прокуратурата на Република България с искане за актуализиране на информацията за неприключилите наказателни производства на досъдебна фаза включени в Списък 1, наблюдавани от Европейската комисия.
1.3 След актуализиране на информацията да се внесе за разглеждане в заседание на комисия „Международна дейност”на ВСС.

2. ОТНОСНО: Писмо от офиса на Европейската мрежа на съдебните съвети (ЕМСС) относно запитване от Националната администрация на съдилищата на Република Литва за използването на електронни комуникационни системи при организирането на съдебни заседания.

Комисия „Международна дейност”
Р Е Ш И:

2.1 ИЗПРАЩА въпросите от Националната администрация на съдилищата на Република Литва на комисия „Професионална квалификация, информационни технологии и статистика” на ВСС за отговори по компетентност.

3. ОТНОСНО: Писмо от Офиса на ЕМСС, относно искане на информация от Върховния съвет на магистратурата на Румъния. 

Комисия „Международна дейност”
Р Е Ш И:

3.1 ИЗПРАЩА искането за информация от Върховния съвет на магистратурата на Румъния по компетентност на Комисия по правни въпроси на ВСС, за отговор във възможно най-кратък срок.
3.2 ВЪЗЛАГА на експертите от дирекция „Международна дейност“ да извършат превод на английски език на отговорите, предоставени от Комисията по правни въпроси на ВСС и да я изпратят в Офиса на ЕМСС и на Върховния съвет на магистратурата на Румъния. 

4. ОТНОСНО: Писмо от д-р Петьо Петев, директор на дирекция „НАТО и регионална сигурност“ на Министерство на външните работи относно преглед на изпълнението на невоенните Цели за способности 2013 от Процеса на отбранително планиране на НАТО, в периода 1 януари – 30 юни 2015 г. 

Комисия „Международна дейност”
Р Е Ш И:

4.1 Да се изпрати писмо до дирекция „НАТО и регионална сигурност“ на Министерство на външните работи (МВнР), в което да посочат лицата за контакт от страна на ВСС, като се приложи и копие от писмото от 19.05.2015 г. 	 

5. ОТНОСНО: Обсъждане на проведено събеседване с кандидатите за членове на Национална съдебна мрежа по граждански и търговски дела в Република България и Национална съдебна мрежа за международно сътрудничество по наказателни дела в Република България.

Комисия „Международна дейност”
Р Е Ш И:

5.1 Провежда обсъждане на кандидатурите на съдии за членове на Национална съдебна мрежа по граждански и търговски дела в Република България и Национална съдебна мрежа за международно сътрудничество по наказателни дела в Република България.

6. ОТНОСНО: Писмо от Министерство на правосъдието с приложен въпросник, относно практическото прилагане на Регламент (ЕО) 1393/2007 за връчването на документи.   

Комисия „Международна дейност”
Р Е Ш И:

6.1 ИЗПРАЩА по компетентност въпросника относно прилагането на Регламент (ЕО) № 1393/2007 до административните ръководители на районните и окръжните съдилища за отговор със срок до 8 юли 2015 г.
6.2 Възлага на експертите на дирекция „Международна дейност” да информират Министерство на правосъдието, че с оглед краткият срок, отговорите от административните ръководители на районните и окръжните съдилища ще бъдат насочени директно към Министерство на правосъдието, за обобщаване.   

7. ОТНОСНО: Информация от Димитър Тончев – главен секретар на ВСС, по изпълнение решение на комисия „Международна дейност” на ВСС, от заседанието проведено на 24.06.2015 г.

Комисия „Международна дейност”
Р Е Ш И:

7.1 Отправя препоръка към Димитър Тончев – главен секретар на ВСС, за коригиране на функционалната характеристика на отдел „Международни програми и проекти“ и длъжностните характеристики, съобразно изложените предложения на комисията, като уведоми комисията за  своето становище по предложените промени преди обявяване на конкурса.
7.2 ДА СЕ ПРЕДОСТАВИ окончателният вариант на функционалните длъжностни характеристики, за разглеждане на заседание на комисията.

	Т. РАЗНИ:

8. ОТНОСНО: Писмо от Вергиния Мичева – Русева – заместник-министър на правосъдието, с приложен Наръчник за видеоконферентни връзки при трансграничните производства, предоставен от Европейската комисия.

Комисия „Международна дейност”
Р Е Ш И:

8.1 Приема предоставеният Наръчник за видеоконферентни връзки при трансграничните производства, предоставен от Европейската комисия.
8.2 Наръчника за видеоконферентни връзки при трансграничните производства да се предостави на членовете на НСМ по граждански и търговски дела в Република България и НСМ за международно сътрудничество по наказателни дела в Република България, след окончателното им сформиране.

9. ОТНОСНО: Доклад от дирекция „Международна дейност“ в АВСС за извършените от ВСС разходи по обществена поръчка с предмет: „Извършване на писмени и устни преводи за нуждите на Висш съдебен съвет и във връзка с реализацията на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система“, осъществявана с финансовата подкрепа на Норвежкия финансов механизъм 2009-2014, за периода 17.04.2014 – 30.06.2015 г.

Комисия „Международна дейност”
Р Е Ш И:

9.1 Да се разгледа на следващото заседание на комисията, като се предоставят техническото задание и договорите по обществената поръчка.

10. ОТНОСНО: Предложение за отправяне на мотивирана молба за съдействие до Европейската мрежа на съдебните съвети (ЕМСС) във връзка с дебатираните промени в Конституцията на Република България

Комисия „Международна дейност”
Р Е Ш И:

10.1 ПРЕДЛАГА НА ВСС ДА ОТПРАВИ мотивирана молба за съдействие до Европейската мрежа на съдебните съвети относно предлаганите промени в Конституцията на Република България, глава „Съдебна власт“.

10.2 ПРЕДЛАГА НА ВСС ДА ВЪЗЛОЖИ на Комисията по правни въпроси на ВСС да изготви проекта на молба за съдействие до Президента на Европейската мрежа на съдебните съвети.   

Предложението да се внесе в заседание на Висшия съдебен съвет.

                                               ПРЕДСЕДАТЕЛ НА
                                                          КОМИСИЯ „МЕЖДУНАРОДНА ДЕЙНОСТ”:/П/
				     	 СОНЯ НАЙДЕНОВА